text: Morgenkø på motorvej skal fjernes
  13 april 2012 kl. 12.53
  Næsten hver eneste morgen holder bilisterne i kø ved afkørsel 63 - Bramdrupdam - på motorvej E45 ved Kolding. Men nu skal morgen-køen fjernes, når Vejdirektoratet bygger krydset om.
  Arbejdet begynder onsdag. Den nordgående frakørsel ved Bramdrupdam får i første omgang en ekstra venstresvingsbane, så der bliver plads til flere biler, der skal mod Vejle. 
  Men også på Vejlevej skal der laves ændringer, så der kommer to ligeudkørende baner på broen over motorvejen. 
  Vognbane-ombygningen supplere med et såkaldt intelligent signalanlæg, som tager højde for trafikmængden, oplyser Vejdirektoratet. 
  Arbejdet vil genere trafikken fram til udgangen af juni. I arbejdsperioden vil trængslerne blive værre end til daglig, forudser Vejdirektoratet.
  